Call of Duty: Warzone

Call of Duty: Warzone er et gratis battle royale- og førstepersonsskytespill utviklet av Infinity Ward og Raven Software, og utgitt av Activision. Spillet ble utgitt 10. mars 2020 for PC, Xbox One og PlayStation 4. og er en del av Call of Duty-serien.

Spillet har hatt flere samarbeid med bemerkelsesverdige personer og media, slik som Godzilla, Die Hard, Rambo og Snoop Dogg, i form av spillbare figurer eller spillmoduser.

Spillet er gratis-å-spille, og bruker en «battle pass»-metode for å tjene penger.

Spillopplevelse 
I Call of Duty: Warzone handler det om å overleve lengst, og man spiller mot opp til 150 andre spillere på én gang (i hovedmodusen). Spillet er det andre battle royale-spillet i Call of Duty-serien, etter Call of Duty: Black Ops 4, som hadde en battle royale-modus («Blackout»).

Mottakelse 
Call of Duty: Warzone mottok «generelt positive tilbakemeldinger» fra kritikere ifølge kritikeromtalesamleren Metacritic, som ga en samlet verdi av 79 poeng ut av 100, basert på 15 kritikeromtaler.

PC Gamers Morgan Park ga spillet en sum av 82 poeng ut av 100, og konkluderte sin anmeldelse med «Call of Duty: Warzone når nye høyder i battle royale-sjangeren ved å kaste vekk sekker og ved å kaste meg i en Gulag.»

Dalton Cooper ved Game Rant ga spillet en sum at 4,5 poeng ut av 5, og markerte det som et spill som er «nødvendig å se». Cooper bemerker at spillet hadde programvarefeil da det kom ut, men mener at spillet kan bli «toppen av battle royale-spill» om utviklerne fortsetter å oppdatere og fikse spillet.

Referanser

Eksterne lenker 
 

Call of Duty
Battle royale-spill
Gratis videospill
Førstepersonsskytespill
Videospill fra 2020
Videospill utviklet i USA